Gjenerali amerikan: SHBA nuk po e fiton luftën kundër terrorizmit në Afrikën Perëndimore
Dhjetëra njerëz kanë humbur jetën në përleshjet ndëretnike në Burkina Faso ndërsa organizatat terroriste përpiqen të ndjellin përçare mes besimeve të ndryshme.
Një situatë tejet e rëndë në shtetin Burkina Faso të Afrikës Perëndimore sa vjen e po keqësohet. Vetëm këtë muaj më shumë se 60 njerëz kanë humbur jetën në përleshjet ndëretnike të nxitura nga ekstremistët islamikë të cilët kërkojnë të marrin kontrollin në Sahel. Korrespondentja e Zërit të Amerikës në Pentagon, Carla Babb, na sjell në vazhdim një vëzhgim të rallë nga brendësia e luftës kundër terrorizmit në Burkina Faso, ndërsa Uashingtoni shpreson se forcat lokale mund të shtojnë presionin ndaj militantëve edhe pse ushtria amerikane po zvogëlon praninë e trupave në rajon. Në rajonin Sahel të Afrikës Perëndimore lufta sa vjen e intensifikohet kundër një rebelimi të nxitur nga militantët islamikë. Burkina Faso ka përjetuar më shumë se 230 sulme gjatë tre viteve të fundit ndërsa dhuna nuk ka të mbaruar. Kanou Coulobaly është kolonel me forcat e armatosura në Burkina Faso. Një “helm”, për të cilin ambasadori i amerikan në Burkina Faso Andrew Young i tha Zërit të Amerikës, se u përhap me shpejtësi në një vend të pa cënuar nga terrorizmi vetëm pak vite më parë. Paqëndrueshmëria u krijon një mundësi terroristëve që të infiltrohen. Kështu ndodhi në Irak dhe Somali. Komandanti i forcave speciale amerikane në Afrikë, Gjenerali Marcus Hicks, thotë për Zërin e Amerikës se grupet islamike po përpiqen të hedhin rrënjët në Burkina Faso. Gjenerali thotë se për këtë arsye është e rëndësishme trajnimi me forcat kombëtare në Sahel. Komandot amerikane dhe aleatët ndërkombëtar po u mësojnë gjithçka atyre, që nga planifikimi i operacioneve, reagimi në pritë si dhe trajtimi i të plagosurve dhe evakuimi. Aftësi për të cilat partnerët rajonalë thonë janë shumë të rëndësishme. Robert Compaore është me xhandarmërinë kombëtare. Ambasada amerikane ka kontribuar me më shumë fonde për ndihmën e sigurisë në Burkina Faso. Në vend të dërgimit të më shumë trupave, Uashingtoni po zvogëlon prezencën në Afrikën Perëndimore. Rreth një mijë trupa amerikane do të mbeten në rajon ndërsa Gjenerali Hicks thotë se janë të maftueshme për të ndihmuar në ndërtimin e organeve të sigurisë në rajon. Ai nuk rekomandon shkurtime të mëtejshme. Por a janë Shtetet e Bashkuara duke e fituar luftën kundër terrorizmit në atë vend ? është përgjigja e Gjeneralit Marcus Hicks që kryeson Komandën e Operacioneve Speciale në Afrikë. Zyrtarët thonë se nëse terroristët fitojnë në Burkina Faso, ai vend mund të kthehet në një bazë nga ku terroristët mund të zgjerojnë influencën në brigjet e Afrikës Perëndimore dhe mundësisht edhe më tutje.